Τροποποιημένη πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού αριθ. 58/97 (ΕΚ, Ευρατόμ) για τις στατιστικές διάρθρωσης των επιχειρήσεων - (υποβληθείσα από την Επιτροπή σύμφωνα με το άρθρο 250, παράγραφος 2 της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

1. H Επιτροπή υπέβαλε στο Ευρωπαϊκό Κοινοβούλιο και το Συμβούλιο, στις 25 Ιανουαρίου 2001, μια πρόταση κανονισμού για την τροποποίηση του κανονισμού αριθ. 58/97 του Συμβουλίου [1] για τις στατιστικές διάρθρωσης των επιχειρήσεων [COM(2001) 38 τελικό -2001/0023 (COD)].

[1] ΕΕ L 14, 17.1.1997, σ.1.

2. Το Ευρωπαϊκό Κοινοβούλιο εξέδωσε, στις 13 Ιουνίου 2001, τη γνώμη του για την πρόταση σε πρώτη ανάγνωση.

3. Η Επιτροπή δέχεται όλες τις τροπολογίες του Ευρωπαϊκού Κοινοβουλίου.

4. Η Επιτροπή δέχεται να τροποποιήσει την αιτιολογική σκέψη 6 για να αναφερθεί στον αντίκτυπο της εισαγωγής του ενιαίου νομίσματος στην ενιαία αγορά (τροπολογία αριθ. 1 του Ευρωπαϊκού Κοινοβουλίου).

5. Η Επιτροπή δέχεται να διαγράψει το λεπτομερή ορισμό του περιβαλλοντικού τομέα «λοιπές δραστηριότητες περιβαλλοντικής προστασίας» στο άρθρο 3(7), δεδομένου ότι αυτό θα αποτελέσει αντικείμενο των μέτρων εφαρμογής που θα θεσπιστούν σε μεταγενέστερο στάδιο (τροπολογία αριθ. 2 του Ευρωπαϊκού Κοινοβουλίου).

6. Η Επιτροπή δέχεται να προσθέσει την «εσωτερική αγορά» στον τίτλο «στοιχεία για τη διεθνοποίηση» στο παράρτημα 6 κεφάλαιο Τμήμα 4 (iii) για να τονιστεί ότι ένας από τους κύριους στόχους της πρότασης είναι η συλλογή στοιχείων που μπορούν να χρησιμοποιηθούν για την παρακολούθηση της εσωτερικής αγοράς στον τομέα των πιστωτικών ιδρυμάτων (τροπολογία αριθ. 3 του Ευρωπαϊκού Κοινοβουλίου).

7. Η Επιτροπή δέχεται να καταστήσει τα χαρακτηριστικά της γεωγραφικής κατανομής (χαρακτηριστικά 45 31 0, 45 41 0 και 45 42 0) του Παραρτήματος 6 Τμήμα 4 (iii) υποχρεωτικά χαρακτηριστικά (τροπολογία αριθ. 4 του Ευρωπαϊκού Κοινοβουλίου). Τα χαρακτηριστικά αυτά έχουν τεράστια σημασία για τη μέτρηση της ανάπτυξης της ενιαίας αγοράς και της διεθνούς παρουσίας των πιστωτικών ιδρυμάτων.

8. Η Επιτροπή δέχεται να προσθέσει τα χαρακτηριστικά 16 11 2 «αριθμός απασχολούμενων γυναικών» και 16 13 1 «αριθμός θηλέων μισθωτών» στον κατάλογο των χαρακτηριστικών για την απασχόληση του Παραρτήματος 6 Τμήμα 4(iii), δεδομένου ότι είναι σημαντικά για τη μέτρηση των διαμορφώσεων στην απασχόληση των σχετικών με το φύλο (τροπολογία αριθ. 5 του Ευρωπαϊκού Κοινοβουλίου).

9. Η Επιτροπή δέχεται να καταστήσει τα χαρακτηριστικά 11 61 0 «αριθμός συνταξιοδοτικών συστημάτων» και 48 15 2 «άλλες ομολογίες και άλλοι τίτλοι σταθερής απόδοσης» υποχρεωτικά (τροπολογία αριθ. 6 του Ευρωπαϊκού Κοινοβουλίου). Οι πληροφορίες αυτές είναι απαραίτητες για την παρακολούθηση της επενδυτικής συμπεριφοράς των συνταξιοδοτικών ταμείων και για να είναι δυνατή η σύγκριση της διάρθρωσης των συνταξιοδοτικών ταμείων σε σχέση με τα συνταξιοδοτικά συστήματα.

10. Η Επιτροπή δέχεται τις εξής τροποποιήσεις στο παράρτημα 7 Τμήμα 4 (2) (τροπολογία αριθ. 7 του Ευρωπαϊκού Κοινοβουλίου): να προστεθεί «την εσωτερική αγορά» στον τίτλο «στοιχεία για τη διεθνοποίηση», να προστεθούν τα χαρακτηριστικά 11 71 0 «αριθμός επιχειρήσεων με ασφαλισμένους σε άλλες χώρες του ΕΟΧ» και 48 65 0 «γεωγραφική κατανομή του αριθμού των ασφαλισμένων κατά φύλο» και να καταστεί υποχρεωτικό το χαρακτηριστικό 48 64 0. Όλες αυτές οι τροποποιήσεις τονίζουν ότι ένας από τους κύριους στόχους της πρότασης είναι η συλλογή στοιχείων που μπορούν να χρησιμοποιηθούν για την παρακολούθηση της εσωτερικής αγοράς στον τομέα των συνταξιοδοτικών ταμείων (που αναμένεται ότι θα ανοίξει βραχυπρόθεσμα και μεσοπρόθεσμα).

11. Η Επιτροπή δέχεται να διαγράψει τα χαρακτηριστικά 11 71 0 και 48 65 0 από τον κατάλογο των χαρακτηριστικών του Παραρτήματος 7 Τμήμα 9 (2) για τα οποία χρειάζεται να οργανωθεί μια δοκιμαστική δράση, δεδομένου ότι τα χαρακτηριστικά αυτά θα συμπεριληφθούν στο Παράρτημα 7 Τμήμα 4 (2) και, επομένως, θα είναι υποχρεωτικά (τροπολογία αριθ. 8 του Ευρωπαϊκού Κοινοβουλίου).

12. Η Επιτροπή δέχεται να συμπεριληφθεί το χαρακτηριστικό 48 70 7 «αριθμός θηλέων ασφαλισμένων» στον κατάλογο των υπολειμματικών μεταβλητών του παραρτήματος 7 Τμήμα 4(2), δεδομένου ότι οι πληροφορίες αυτές θα καταστήσουν δυνατή την αξιολόγηση της συμμετοχής των γυναικών σε επικουρικά συνταξιοδοτικά ταμεία (τροπολογία αριθ. 9 του Ευρωπαϊκού Κοινοβουλίου).

13. Στις 13 Ιουνίου 2001, η Ομάδα Εργασίας Στατιστικών ECOFIN του Συμβουλίου συζήτησε την πρόταση. Μετά από αυτή τη συνεδρίαση της Ομάδας Εργασίας, η Επιτροπή δέχεται 3 περαιτέρω τροπολογίες για την πρότασή της.

14. Η Επιτροπή δέχεται να τροποποιήσει το άρθρο 3 (6) για να περιοριστεί η κατανομή των περιβαλλοντικών μεταβλητών κατά βιομηχανική δραστηριότητα στο διψήφιο επίπεδο της NACE αναθ.1. Η πιο αναλυτική κατανομή θα μπορούσε ενδεχομένως να συνεπάγεται πρόσθετο κόστος για ορισμένα κράτη μέλη, το οποίο δεν αντισταθμίζεται από τα οφέλη με τη μορφή διαθεσιμότητας αναλυτικότερων πληροφοριών.

15. Η Επιτροπή δέχεται να τροποποιήσει το τμήμα 6 του παραρτήματος 6 για να μειωθεί το επίπεδο περιφερειακής κατανομής σε επίπεδο NUTS 1. Οι πληροφορίες αυτές θα μπορούσαν ενδεχομένως να συνεπάγονται πρόσθετο κόστος για τις αρχές των κρατών μελών που υποβάλλουν στοιχεία καθώς και για τις επιχειρήσεις, το οποίο δεν αντισταθμίζεται από τα οφέλη των αναλυτικότερων πληροφοριών.

16. Η Επιτροπή δέχεται να τροποποιήσει το τμήμα 10 του παραρτήματος 7 για να επιτραπεί μια πιθανή παράταση της μεταβατικής περιόδου για τη διαβίβαση αυτών των χαρακτηριστικών, με ανώτερο όριο τα 3 έτη, σύμφωνα με τη διαδικασία επιτροπολογίας που ορίζεται στο άρθρο 13 του κανονισμού αριθ. 58/97 του Συμβουλίου.

17. Επομένως, σύμφωνα με το άρθρο 250 παράγραφος 2 της συνθήκης, η Επιτροπή τροποποιεί την πρότασή της.

2001/0023 (COD)

Τροποποιημένη πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού αριθ. 58/97 (ΕΚ, Ευρατόμ) για τις στατιστικές διάρθρωσης των επιχειρήσεων

(κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

Τη συνθήκη για την ίδρυση της Ευρωπαϊκής Κοινότητας και ιδίως το άρθρο 285,

την τροποποιημένη πρόταση που υπέβαλε η Επιτροπή [2],

[2] ΕΕ ....

τη γνώμη της Οικονομικής και Κοινωνικής Επιτροπής [3],

[3] ΕΕ ....

τη γνώμη της Ευρωπαϊκής Κεντρικής Τράπεζας [4],

[4] ΕΕ C 131, 3.5.2001, σ.6.

αποφασίζοντας σύμφωνα με τη διαδικασία του άρθρου 251 της συνθήκης,

Εκτιμώντας τα εξής:

(1) Ο κανονισμός αριθ. 58/97 [5] (ΕΚ, Ευρατόμ) του Συμβουλίου, όπως τροποποιήθηκε την τελευταία φορά από τον κανονισμό 410/98 [6] (ΕΚ, Ευρατόμ) του Συμβουλίου, θέσπισε ένα κοινό νομοθετικό πλαίσιο για τη συλλογή, κατάρτιση, διαβίβαση και αξιολόγηση κοινοτικών στατιστικών σχετικά με τη διάρθρωση, τις δραστηριότητες, την ανταγωνιστικότητα και τις επιδόσεις των επιχειρήσεων.

[5] ΕΕ L 14, 17.1.1997, σ.1.

[6] ΕΕ L 52, 21.2.1998, σ.1.

(2) Οι εξελίξεις στη νομισματική, οικονομική και κοινωνική ολοκλήρωση της Κοινότητας απαιτούν τη διεύρυνση του προαναφερόμενου πλαισίου προκειμένου να συμπεριλάβει τα χρηματοπιστωτικά ιδρύματα, τα συνταξιοδοτικά ταμεία, άλλους ενδιάμεσους χρηματοπιστωτικούς οργανισμούς και δραστηριότητες συναφείς με τις δραστηριότητες ενδιάμεσων χρηματοπιστωτικών οργανισμών.

(3) Η ανάπτυξη και η λειτουργία της εσωτερικής αγοράς δημιουργεί μεγαλύτερη ανάγκη για πληροφορίες που να μετρούν την αποτελεσματικότητά της, ιδίως στους τομείς των χρηματοπιστωτικών ιδρυμάτων, των συνταξιοδοτικών ταμείων, άλλων ενδιάμεσων χρηματοπιστωτικών οργανισμών και δραστηριοτήτων συναφών με τις δραστηριότητες ενδιάμεσων χρηματοπιστωτικών οργανισμών.

(4) Στο πλαίσιο της διαδικασίας απελευθέρωσης του διεθνούς εμπορίου χρηματοπιστωτικών υπηρεσιών χρειάζονται στατιστικές επιχειρήσεων στον τομέα των χρηματοπιστωτικών υπηρεσιών προκειμένου να χρησιμοποιηθούν στις εμπορικές διαπραγματεύσεις.

(5) Για την κατάρτιση εθνικών και περιφερειακών λογαριασμών σύμφωνα με τον κανονισμό (ΕΚ) αριθ. 2223/96 [7] του Συμβουλίου της 25ης Ιουνίου 1996 περί του ευρωπαϊκού συστήματος εθνικών και περιφερειακών λογαριασμών της Κοινότητας απαιτούνται συγκρίσιμες, πλήρεις και αξιόπιστες στατιστικές επιχειρήσεων στον τομέα των χρηματοπιστωτικών υπηρεσιών.

[7] ΕΕ L 310, 30.11.1996, σ.1.

(6) Η εισαγωγή του ενιαίου νομίσματος θα έχει σημαντικό αντίκτυπο στη διάρθρωση του τομέα των χρηματοπιστωτικών υπηρεσιών και στις διασυνοριακές ροές κεφαλαίων, γεγονός που ενισχύει τη σημασία των πληροφοριών για την ανταγωνιστικότητα, την εσωτερική αγορά και τη διεθνοποίηση.

(7) Η ομαλή εφαρμογή της πολιτικής που ακολουθούν οι αρμόδιες αρχές όσον αφορά την προληπτική εποπτεία των χρηματοπιστωτικών ιδρυμάτων και τη σταθερότητα του χρηματοπιστωτικού συστήματος συνεπαγεται την ανάγκη για πρόσθετες πληροφορίες σχετικά με τα χρηματοπιστωτικά ιδρύματα και τις συναφείς υπηρεσίες.

(8) Ο ανερχόμενος τομέας των συνταξιοδοτικών ταμείων μπορεί να δώσει ώθηση στις κεφαλαιαγορές εκμεταλλευόμενος διαρκώς περισσότερο την απελευθέρωση των κανόνων για τις επενδύσεις.

(9) Η απόφαση 2179/98/EΚ του Ευρωπαϊκού Κοινοβουλίου και του Συμβουλίου περί αναθεωρήσεως του προγράμματος της Ευρωπαϊκής Κοινότητας σχετικά με την πολιτική και τη δράση για το περιβάλλον και τη βιώσιμη ανάπτυξη «Στόχος η αειφορία» [8] επαναλαμβάνει την ανάγκη για αξιόπιστα και συγκρίσιμα στοιχεία, στατιστικές και δείκτες που αποτελούν βασικά εργαλεία για την εκτίμηση του κόστους συμμόρφωσης με τους περιβαλλοντικούς κανονισμούς.

[8] ΕΕ L 275, 10.10.1998, σ.1.

(10) Ζητήθηκε η γνώμη της επιτροπής στατιστικού προγράμματος, που έχει συσταθεί με την απόφαση 89/382/ΕΟΚ, Ευρατόμ [9], της συμβουλευτικής επιτροπής τραπεζικών θεμάτων, που έχει συσταθεί με την οδηγία 77/780/EΟΚ [10], της επιτροπής στατιστικών για θέματα νομισματικά, χρηματοπιστωτικά και ισοζυγίου πληρωμών, που έχει συσταθεί με την απόφαση 91/115/EΟΚ [11], και της επιτροπής ασφαλιστικών θεμάτων, που έχει συσταθεί με την οδηγία 91/675/ΕΟΚ [12].

[9] ΕΕ L 181, 28.6.1989, σ.47.

[10] ΕΕ L 322, 17.12.1977, σ.30.

[11] ΕΕ L 59, 6.3.1991, σ.19.

[12] ΕΕ L 374, 31.12.1991, σ.32.

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ, Ευρατόμ) αριθ. 58/97 τροποποιείται ως εξής:

1. Στο άρθρο 5 προστίθενται οι ακόλουθες περιπτώσεις:

« ... μια λεπτομερής ενότητα για τις στατιστικές διάρθρωσης των χρηματοπιστωτικών ιδρυμάτων που ορίζεται στο παράρτημα 6,»

« ... μια λεπτομερής ενότητα για τις στατιστικές διάρθρωσης των συνταξιοδοτικών ταμείων που ορίζεται στο παράρτημα 7.»

2. Προστίθενται τα παραρτήματα 6 και 7, όπως εμφαίνονται στο παράρτημα του παρόντος κανονισμού.

Άρθρο 2

Το παράρτημα 1 του κανονισμού (ΕΚ, Ευρατόμ) αριθ. 58/97 τροποποιείται ως εξής:

18. Στο τμήμα 5 προστίθεται η ακόλουθη πρόταση:

«Ωστόσο το πρώτο έτος αναφοράς για το οποίο θα καταρτιστούν στατιστικές για τις τάξεις δραστηριοτήτων που καλύπτονται από την ομάδα 65.2 και από το τμήμα 67 της NACE αναθ. 1 θα αποφασιστεί σύμφωνα με τη διαδικασία που προβλέπεται στο άρθρο 13 του παρόντος κανονισμού.»

2. Το τμήμα 8 αντικαθίσταται αό τα ακόλουθα:

«1. Τα αποτελέσματα διαβιβάζονται μέσα σε 18 μήνες από το τέλος του ημερολογιακού έτους της περιόδου αναφοράς, εκτός από τις δραστηριότητες της τάξης 65.11 της NACE αναθ. 1 και από τις δραστηριότητες της NACE αναθ. 1 που καλύπτονται από τα παραρτήματα 5, 6 και 7. Για τις δραστηριότητες της τάξης 65.11 της NACE, η προθεσμία διαβίβασης είναι 10 μήνες. Για τις δραστηριότητες που καλύπτονται από τα παραρτήματα 5, 6 και 7 η προθεσμία διαβίβασης ορίζεται στα εν λόγω παραρτήματα. Ωστόσο η προθεσμία διαβίβασης των αποτελεσμάτων για τις τάξεις δραστηριοτήτων που καλύπτονται από την ομάδα 65.2 και από το τμήμα 67 της NACE αναθ. 1 αποφασίζεται σύμφωνα με τη διαδικασία που προβλέπεται στο άρθρο 13 του παρόντος κανονισμού.

2. Με εξαίρεση τα τμήματα 65 και 66 της NACE αναθ. 1, τα προκαταρκτικά εθνικά αποτελέσματα ή εκτιμήσεις διαβιβάζονται μέσα σε 10 μήνες από το τέλος του ημερολογιακού έτους της περιόδου αναφοράς για τις στατιστικές επιχειρήσεων που καταρτίζονται για τα εξής χαρακτηριστικά:

12 110 (Κύκλος εργασιών) 16 110 (Αριθμός απασχολούμενων ατόμων)

Τα προκαταρκτικά αυτά αποτελέσματα κατανέμονται σε τριψήφιο επίπεδο της NACE αναθ. 1 (ομάδες) εκτός από τους τίτλους Η, Θ και Κ της NACE αναθ. 1 για τους οποίους κατανέμονται σύμφωνα με τις ομάδες που ορίζονται στο τμήμα 9. Για το τμήμα 67 της NACE αναθ. 1, η διαβίβαση των προκαταρκτικών αποτελεσμάτων ή εκτιμήσεων αποφασίζεται σύμφωνα με τη διαδικασία που προβλέπεται στο άρθρο 13 του παρόντος κανονισμού.»

3. Στο τμήμα 9, ο τίτλος Ι αντικαθίσταται από τα ακόλουθα:

«ΤΙΤΛΟΣ Ι Ενδιάμεσοι χρηματοπιστωτικοί οργανισμοί

Προκειμένου να μπορούν να καταρτιστούν κοινοτικές στατιστικές, τα κράτη μέλη θα πρέπει να διαβιβάζουν τα εθνικά αποτελέσματα κατανεμημένα στις τάξεις της NACE αναθ. 1.»

4. Στο τμήμα 10, παράγραφος 1, η πρώτη πρόταση αντικαθίσταται από τα ακόλουθα:

«Τα κράτη μέλη υποβάλλουν στην Επιτροπή έκθεση σχετικά με τον ορισμό, τη διάρθρωση και τη διαθεσιμότητα πληροφοριών για τις στατιστικές μονάδες που κατατάσσονται στους τίτλους Μ έως Ξ της NACE αναθ. 1.»

Άρθρο 3

Το παράρτημα 2 του κανονισμού (ΕΚ, Ευρατόμ) αριθ. 58/97 τροποποιείται ως εξής:

1. Στο τμήμα 4, παράγραφος 3, εισάγεται το ακόλουθο χαρακτηριστικό μετά τη μεταβλητή 21 11 0 [επενδύσεις σε εξοπλισμό και εγκαταστάσεις που προορίζονται για την καταπολέμηση της ρύπανσης, και ειδικά αντιρρυπαντικά μέσα (κυρίως εξοπλισμός «στο τέλος της παραγωγικής διαδικασίας»)]:

«21 12 0 - Επενδύσεις σε καθαρούς εξοπλισμούς και εγκαταστάσεις («ολοκληρωμένη τεχνολογία») (()»

2. Η υποσημείωση στο τμήμα 4, παράγραφος 3, αντικαθίσταται από τα ακόλουθα:

«(() Εάν το συνολικό ύψος του κύκλου εργασιών και ο αριθμός των απασχολούμενων ατόμων σε τμήμα των τίτλων Γ έως Ε της NACE αναθ. 1 αντιπροσωπεύουν σε ένα κράτος μέλος λιγότερο από το 1% του συνόλου της Κοινότητας, οι πληροφορίες που είναι απαραίτητες για την κατάρτιση των στατιστικών για τις μεταβλητές 21 11 0, 21 12 0, 22 11 0 και 22 12 0 μπορούν να μην συλλέγονται για τους σκοπούς του παρόντος κανονισμού. Εφόσον είναι απαραίτητο για λόγους χάραξης κοινοτικής πολιτικής, η Επιτροπή μπορεί, σύμφωνα με τη διαδικασία που προβλέπεται στο άρθρο 13 του παρόντος κανονισμού, να ζητήσει ad hoc συλλογή στοιχείων.»

3. Στο τμήμα 4, παράγραφος 4, εισάγεται το ακόλουθο χαρακτηριστικό μετά τη μεταβλητή 20 31 0 [Αγορές ηλεκτρικού ρεύματος (αξία)]:

«21 14 0 - Συνολικές τρέχουσες δαπάνες για περιβαλλοντική προστασία (()»

4. Στο τμήμα 4, παράγραφος 4, προστίθεται η ακόλουθη υποσημείωση:

«(() Εάν το συνολικό ύψος του κύκλου εργασιών και ο αριθμός των απασχολούμενων ατόμων σε τμήμα των τίτλων Γ έως Ε της NACE αναθ. 1 αντιπροσωπεύουν σε ένα κράτος μέλος λιγότερο από το 1% του συνόλου της Κοινότητας, οι πληροφορίες που είναι απαραίτητες για την κατάρτιση των στατιστικών για το χαρακτηριστικό 21 14 0 μπορούν να μην συλλέγονται για τους σκοπούς του παρόντος κανονισμού. Εφόσον είναι απαραίτητο για λόγους χάραξης κοινοτικής πολιτικής, η Επιτροπή μπορεί, σύμφωνα με τη διαδικασία που προβλέπεται στο άρθρο 13 του παρόντος κανονισμού, να ζητήσει ad hoc συλλογή στοιχείων.»

5. Στο τμήμα 5 προστίθενται οι ακόλουθες δύο παράγραφοι:

«3. Το πρώτο έτος αναφοράς για το οποίο θα πρέπει να καταρτιστούν στατιστικές για τα χαρακτηριστικά 21 12 0 και 21 14 0 είναι το ημερολογιακό έτος 2001.

4. Οι στατιστικές για το χαρακτηριστικό 21 12 0 θα καταρτίζονται ετησίως. Οι στατιστικές για το χαρακτηριστικό 21 14 0 θα καταρτίζονται ανά τριετία.»

6. Στο τμήμα 7, η παράγραφος 6 αντικαθίσταται από τα ακόλουθα:

«6. Τα αποτελέσματα για τα χαρακτηριστικά 21 11 0, 21 12 0 και 21 14 0 κατανέμονται σύμφωνα με το διψήφιο επίπεδο NACE αναθ. 1 (τμήμα). "

7. Στο τμήμα 7 προστίθεται η ακόλουθη παράγραφος:

«7. Τα αποτελέσματα για τα χαρακτηριστικά 21 11 0, 21 12 0 και 21 14 0 κατανέμονται σύμφωνα με τους ακόλουθους περιβαλλοντικούς τομείς: Προστασία του αέρα του περιβάλλοντος και του κλίματος, διαχείριση υδατικών αποβλήτων, διαχείριση αποβλήτων και λοιπές δραστηριότητες περιβαλλοντικής προστασίας. Τα αποτελέσματα για τους περιβαλλοντικούς τομείς κατανέμονται σύμφωνα με το διψήφιο επίπεδο NACE αναθ. 1 (τμήμα).»

8. Στο τμήμα 9 προστίθενται τα ακόλουθα χαρακτηριστικά:

«21 11 0 - Επενδύσεις σε εξοπλισμό και εγκαταστάσεις που προορίζονται για την καταπολέμηση της ρύπανσης, και ειδικά αντιρρυπαντικά μέσα (κυρίως εξοπλισμός «στο τέλος της παραγωγικής διαδικασίας»)

Στις μεταβλητές 21 11 0, 21 12 0 και 21 14 0 προστίθεται το ακόλουθο σχόλιο:

«Μόνο ειδική κατανομή για τους περιβαλλοντικούς τομείς «βιοποικιλότητα και τοπίο», «προστασία του εδάφους και των υπόγειων υδάτων»».

9. Στο τμήμα 10 προστίθενται τα ακόλουθα:

«Για την κατάρτιση των στατιστικών σχετικά με τα χαρακτηριστικά 21 12 0 και 21 14 0, η μεταβατική αυτή περίοδος παρατείνεται κατά τρία επιπλέον έτη, σύμφωνα με τη διαδικασία που προβλέπεται στο άρθρο 13 του παρόντος κανονισμού.»

Άρθρο 4

Ο παρών κανονισμός τίθεται σε ισχύ την 20ή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, [...]

Για το Ευρωπαϊκό Κοινοβούλιο Για το Συμβούλιο

Ο πρόεδρος Ο πρόεδρος

[...] [...]

ΠΑΡΑΡΤΗΜΑ 6

ΛΕΠΤΟΜΕΡΗΣ ΕΝΟΤΗΤΑ

ΓΙΑ ΣΤΑΤΙΣΤΙΚΕΣ ΔΙΑΡΘΡΩΣΗΣ ΤΩΝ ΧΡΗΜΑΤΟΠΙΣΤΩΤΙΚΩΝ ΙΔΡΥΜΑΤΩΝ

Τμήμα 1

Στόχοι

Στόχος του παρόντος παραρτήματος είναι να θεσπίσει ένα κοινό πλαίσιο για τη συλλογή, κατάρτιση, διαβίβαση και αξιολόγηση κοινοτικών στατιστικών σχετικά με τη διάρθρωση, τις δραστηριότητες, τις επιδόσεις και την ανταγωνιστικότητα του τομέα των χρηματοπιστωτικών ιδρυμάτων. Η παρούσα ενότητα περιλαμβάνει λεπτομερή κατάλογο των χαρακτηριστικών για τα οποία καταρτίζονται στατιστικές με σκοπό τη βελτίωση των γνώσεων της εθνικής, κοινοτικής και διεθνούς ανάπτυξης του τομέα των χρηματοπιστωτικών ιδρυμάτων.

Τμήμα 2

Πεδίο εφαρμογής

Οι στατιστικές που θα καταρτίζονται θα πρέπει να αφορούν τους τομείς που αναφέρονται στα σημεία (i), (ii) και (iii) του άρθρου 2 του παρόντος κανονισμού και ιδίως:

1. τη λεπτομερή ανάλυση της διάρθρωσης, των δραστηριοτήτων, των επιδόσεων και της ανταγωνιστικότητας των χρηματοπιστωτικών ιδρυμάτων·

2. την ανάπτυξη και την κατανομή της συνολικής επιχειρηματικής δραστηριότητας και της επιχειρηματικής δραστηριότητας κατά προϊόν, τις διεθνείς δραστηριότητες, την απασχόληση, τα ίδια κεφάλαια και τα λοιπά στοιχεία του ενεργητικού και του παθητικού.

Τμήμα 3

Κάλυψη

1. Οι στατιστικές καταρτίζονται για τις δραστηριότητες των χρηματοπιστωτικών ιδρυμάτων που εμπίπτουν στις τάξεις 65.12 και 65.22 της NACE αναθ. 1.

2. Οι στατιστικές καταρτίζονται για τις δραστηριότητες όλων των χρηματοπιστωτικών ιδρυμάτων που αναφέρονται στο άρθρο 2, σημείο (1), στοιχείο (α), και στο άρθρο 2, σημείο (2), της οδηγίας 86/635/EΟΚ [13] του Συμβουλίου (με εξαίρεση τις κεντρικές τράπεζες).

[13] ΕΕ L 372, 31.12.1986, σ.1.

3. Τα υποκαταστήματα χρηματοπιστωτικών ιδρυμάτων που αναφέρονται στο Άρθρο 24 της οδηγίας 2000/12/EΚ του Ευρωπαϊκού Κοινοβουλίου και του Συμβουλίου [14] της 20ής Μαρτίου 2000, των οποίων οι δραστηριότητες εμπίπτουν σε μια από τις τάξεις της NACE αναθ. 1 που αναφέρονται στην παράγραφο 1 εξομοιώνονται με τα χρηματοπιστωτικά ιδρύματα που ορίζονται στην παράγραφο 2.

[14] ΕΕ L 126, 25.5.2000, σ. 1

Τμήμα 4

Χαρακτηριστικά

Τα χαρακτηριστικά και οι στατιστικές που πρέπει να καταρτίζονται αναγράφονται στη συνέχεια. Τα χαρακτηριστικά και οι στατιστικές που εμφανίζονται με πλάγια στοιχεία περιλαμβάνονται επίσης στους καταλόγους της κοινής ενότητας του παραρτήματος 1. Όταν τα χαρακτηριστικά προκύπτουν άμεσα από τους ετήσιους λογαριασμούς, οι λογιστικές χρήσεις που λήγουν στη διάρκεια ενός έτους αναφοράς εξομοιώνονται με το εν λόγω έτος αναφοράς.

Ο κατάλογος χαρακτηριστικών περιλαμβάνει τις ακόλουθες πληροφορίες:

(i) χαρακτηριστικά που αναφέρονται στο άρθρο 4 της οδηγίας 86/635/EΟΚ: ενεργητικό του ισολογισμού: στοιχείο 4· παθητικό του ισολογισμού: στοιχεία 2 (α) και 2 (β) ομαδοποιημένα, στοιχεία 7 + 8 + 9 + 10 + 11 + 12 + 13 + 14 ομαδοποιημένα.

(ii) χαρακτηριστικά που αναφέρονται στο άρθρο 27 της οδηγίας 86/635/EΟΚ: στοιχείο 2, στοιχεία 3 (α) + 3 (β) + 3 (γ) ομαδοποιημένα, στοιχείο 3 (α), στοιχείο 4, στοιχείο 5, στοιχείο 6, στοιχείο 7, στοιχεία 8 (α) + 8 (β) ομαδοποιημένα, στοιχείο 8 (β), στοιχείο 10, στοιχεία 11 + 12 ομαδοποιημένα, στοιχεία 9 + 13 + 14 ομαδοποιημένα, στοιχεία 15 + 16 ομαδοποιημένα, στοιχείο 19, στοιχεία 15 + 20 + 22 ομαδοποιημένα, στοιχείο 23.

(iii) τα πρόσθετα χαρακτηριστικά που αναγράφονται στη συνέχεια:

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

(iv) χαρακτηριστικά για τα οποία θα πρέπει να καταρτίζονται ετήσιες περιφερειακές στατιστικές:

>ΘΕΣΗ ΠIΝΑΚΑ>

Τμήμα 5

Πρώτο έτος αναφοράς

Το πρώτο έτος αναφοράς για το οποίο θα καταρτιστούν ετήσιες στατιστικές για τα χαρακτηριστικά που αναγράφονται στο τμήμα 4 είναι το ημερολογιακό έτος 2001.

Τμήμα 6

Παραγωγή αποτελεσμάτων

1. Τα αποτελέσματα κατανέμονται στις ακόλουθες τάξεις της NACE αναθ. 1: 65.12 και 65.22 χωριστά.

2. Τα αποτελέσματα των περιφερειακών στατιστικών κατανέμονται στο τετραψήφιο επίπεδο της NACE αναθ.1 (τάξεις) και στο επίπεδο 1 της ονοματολογίας των εδαφικών μονάδων (NUTS).

Τμήμα 7

Διαβίβαση των αποτελεσμάτων

Η προθεσμία διαβίβασης των αποτελεσμάτων θα αποφασιστεί σύμφωνα με τη διαδικασία που προβλέπεται στο άρθρο 13 του παρόντος κανονισμού. Δεν θα υπερβαίνει τους 10 μήνες από το τέλος του έτους αναφοράς.

Τμήμα 8

Επιτροπή στατιστικών για θέματα νομισματικά, χρηματοπιστωτικά και ισοζυγίου πληρωμών

Η Επιτροπή ενημερώνει την επιτροπή στατιστικών για θέματα νομισματικά, χρηματοπιστωτικά και ισοζυγίου πληρωμών σχετικά με την εφαρμογή της παρούσας ενότητας και σχετικά με όλα τα μέτρα προσαρμογής στις οικονομικές και τεχνικές εξελίξεις όσον αφορά τη συλλογή και στατιστική επεξεργασία των στοιχείων, την επεξεργασία και διαβίβαση των αποτελεσμάτων.

Τμήμα 9

Δοκιμαστικές μελέτες

Για τις δραστηριότητες που καλύπτονται από το παρόν παράρτημα, η Επιτροπή θεσπίζει τις ακόλουθες δοκιματικές μελέτες, οι οποίες θα πρέπει να ολοκληρωθούν από τα κράτη μέλη:

- πληροφορίες για τα παράγωγα και για τα εκτός ισολογισμού στοιχεία,

- πληροφορίες για τα δίκτυα διανομής,

- πληροφορίες απαραίτητες για την ανάλυση των συναλλαγών των χρηματοπιστωτικών ιδρυμάτων σε τιμές και όγκους.

Οι δοκιμαστικές μελέτες θα διενεργηθούν προκειμένου να αξιολογηθεί η καταλληλότητα και η σκοπιμότητα της συλλογής των στοιχείων, λαμβάνοντας υπόψη τα πλεονεκτήματα από τη διαθεσιμότητα των στοιχείων σε σχέση με το κόστος της συλλογής τους και με την επιβάρυνση των επιχειρήσεων.

Τμήμα 10

Μεταβατική περίοδος

Για τους σκοπούς της παρούσας λεπτομερούς ενότητας, η μεταβατική περίοδος δεν μπορεί να υπερβαίνει τα τρία έτη από την αρχή του πρώτου έτους αναφοράς για την κατάρτιση των στατιστικών που αναφέρονται στο τμήμα 5.

ΠΑΡΑΡΤΗΜΑ 7

ΛΕΠΤΟΜΕΡΗΣ ΕΝΟΤΗΤΑ

ΓΙΑ ΤΙΣ ΣΤΑΤΙΣΤΙΚΕΣ ΔΙΑΡΘΡΩΣΗΣ ΤΩΝ ΣΥΝΤΑΞΙΟΔΟΤΙΚΩΝ ΤΑΜΕΙΩΝ

Τμήμα 1

Στόχοι

Στόχος του παρόντος παραρτήματος είναι να θεσπίσει ένα κοινό πλαίσιο για τη συλλογή, κατάρτιση, διαβίβαση και αξιολόγηση κοινοτικών στατιστικών σχετικά με τη διάρθρωση, τις δραστηριότητες, τις επιδόσεις και την ανταγωνιστικότητα του τομέα των συνταξιοδοτικών ταμείων. Η παρούσα ενότητα περιλαμβάνει λεπτομερή κατάλογο των χαρακτηριστικών για τα οποία καταρτίζονται στατιστικές με σκοπό τη βελτίωση των γνώσεων της εθνικής, κοινοτικής και διεθνούς ανάπτυξης του τομέα των συνταξιοδοτικών ταμείων.

Τμήμα 2

Πεδίο εφαρμογής

Οι στατιστικές που θα καταρτίζονται θα πρέπει να αφορούν τους τομείς που αναφέρονται στα σημεία (i), (ii) και (iii) του άρθρου 2 του παρόντος κανονισμού και ιδίως:

1. τη λεπτομερή ανάλυση της διάρθρωσης, των δραστηριοτήτων, των επιδόσεων και της ανταγωνιστικότητας των συνταξιοδοτικών ταμείων,

2. την ανάπτυξη και την κατανομή της συνολικής επιχειρηματικής δραστηριότητας, τα πρότυπα των ασφαλισμένων των συνταξιοδοτικών ταμείων, τις διεθνείς δραστηριότητες, την απασχόληση, τις επενδύσεις και τα στοιχεία παθητικού.

Τμήμα 3

Κάλυψη

1. Οι στατιστικές καταρτίζονται για όλες τις δραστηριότητες που εμπίπτουν στην τάξη 66.02 της NACE αναθ. 1. Η τάξη αυτή καλύπτει τις δραστηριότητες των αυτόνομων συνταξιοδοτικών ταμείων.

2. Ορισμένες στατιστικές θα πρέπει να καταρτιστούν για επιχειρήσεις με δρατηριότητες μη αυτόνομων συνταξιοδοτικών ταμείων, οι οποίες διενεργούνται ως βοηθητικές δραστηριότητες.

Τμήμα 4

Χαρακτηριστικά

1. Ο κατάλογος χαρακτηριστικών και στατιστικών που ακολουθεί υποδεικνύει, όπου χρειάζεται, το είδος της στατιστικής μονάδας για την οποία πρέπει να καταρτιστούν στατιστικές. Οι στατιστικές και τα χαρακτηριστικά που εμφανίζονται με πλάγια στοιχεία περιλαμβάνονται επίσης στους καταλόγους της κοινής ενότητας του παραρτήματος 1. Όταν τα χαρακτηριστικά προκύπτουν άμεσα από τους ετήσιους λογαριασμούς, οι λογιστικές χρήσεις που λήγουν στη διάρκεια ενός έτους αναφοράς εξομοιώνονται με το εν λόγω έτος αναφοράς.

2. Δημογραφικά χαρακτηριστικά και χαρακτηριστικά επιχειρήσεων για τα οποία πρέπει να καταρτίζονται ετήσιες στατιστικές (μόνο για τα αυτόνομα συνταξιοδοτικά ταμεία):

>ΘΕΣΗ ΠIΝΑΚΑ>

3. Χαρακτηριστικά επιχειρήσεων για τα οποία πρέπει να καταρτίζονται ετήσιες στατιστικές (μόνο για επιχειρήσεις με δραστηριότητες μη αυτόνομων συνταξιοδοτικών ταμείων):

>ΘΕΣΗ ΠIΝΑΚΑ>

Τμήμα 5

Πρώτο έτος αναφοράς

Το πρώτο έτος αναφοράς για το οποίο θα καταρτιστούν ετήσιες στατιστικές για τα χαρακτηριστικά που αναγράφονται στο τμήμα 4 είναι το ημερολογιακό έτος 2001.

Τμήμα 6

Παραγωγή αποτελεσμάτων

1. Τα αποτελέσματα για τα χαρακτηριστικά που αναγράφονται στο τμήμα 4, παράγραφος 2, κατανέμονται σύμφωνα με το τετραψήφιο επίπεδο NACE αναθ. 1 (τάξη).

2. Τα αποτελέσματα για τα χαρακτηριστικά που αναγράφονται στο τμήμα 4, παράγραφος 3, κατανέμονται σύμφωνα με το επίπεδο τίτλων της NACE αναθ. 1.

Τμήμα 7

Διαβίβαση των αποτελεσμάτων

Τα αποτελέσματα θα διαβιβάζονται μέσα σε 12 μήνες από το τέλος του έτους αναφοράς.

Τμήμα 8

Επιτροπή ασφαλιστικών θεμάτων

Η Επιτροπή ενημερώνει την επιτροπή ασφαλιστικών θεμάτων σχετικά με την εφαρμογή της παρούσας ενότητας και σχετικά με όλα τα μέτρα προσαρμογής στις οικονομικές και τεχνικές εξελίξεις όσον αφορά τη συλλογή και στατιστική επεξεργασία των στοιχείων και την επεξεργασία και διαβίβαση των αποτελεσμάτων.

Τμήμα 9

Δοκιμαστικές μελέτες

Για τις δραστηριότητες που καλύπτονται από το παρόν παράρτημα, η Επιτροπή θεσπίζει τις ακόλουθες δοκιματικές μελέτες, οι οποίες θα πρέπει να ολοκληρωθούν από τα κράτη μέλη:

- τις ακόλουθες διεξοδικότερες πληροφορίες για τις διασυνοριακές δραστηριότητες των συνταξιοδοτικών ταμείων:

>ΘΕΣΗ ΠIΝΑΚΑ>

- τις ακόλουθες συμπληρωματικές πληροφορίες για τα μη αυτόνομα συνταξιοδοτικά ταμεία:

>ΘΕΣΗ ΠIΝΑΚΑ>

- πληροφορίες για τα παράγωγα και για τα εκτός ισολογισμού στοιχεία.

Οι δοκιμαστικές μελέτες θα διενεργηθούν προκειμένου να αξιολογηθεί η καταλληλότητα και η σκοπιμότητα της συλλογής των στοιχείων, λαμβάνοντας υπόψη τα πλεονεκτήματα από τη διαθεσιμότητα των στοιχείων σε σχέση με το κόστος της συλλογής τους και με την επιβάρυνση των επιχειρήσεων.

Τμήμα 10

Μεταβατική περίοδος

Για τους σκοπούς της παρούσας λεπτομερούς ενότητας, η μεταβατική περίοδος δεν μπορεί να υπερβαίνει τα τρία έτη από την αρχή του πρώτου έτους αναφοράς για την κατάρτιση των στατιστικών που αναφέρονται στο τμήμα 5. Αυτή η μεταβατική περίοδος μπορεί να παραταθεί για μια περαιτέρω περίοδο μέχρι τριών ετών σύμφωνα με τη διαδικασία που ορίζεται στο Άρθρο 13 του παρόντος κανονισμού.